Bergen Parkeringsselskap

Bergen Parkeringsselskap var et kommunalt selskap i Bergen, og kom i drift i løpet av året 1974. Selskapet ble opprettet av Bergen kommune for å ta hånd om all avgiftspliktig parkering på offentlig grunn i Bergen sentrum med myndighet til å ilegge gebyr og tilleggsavgift for visse parkeringsovertredelser.

Bakgrunn 
Allerede i 1967 fikk Bergen sentrum sine første parkometre. Den gang lå ansvaret for disse til Bergen Veivesen. I 1972 overtok Anleggseksjonen ansvaret, fram til Bergen Parkeringsselskap tok over høsten 1974.

Prosjekter selskapet har vært involvert i er for eksempel Bygarasjen, som åpnet 1984, Birkebeinergaten Garasje som åpnet 1987, Engen P-hus som åpnet 1989 og Klostergarasjen som åpnet i 2005). I tillegg kan en nevne arbeidet med å få parkeringshus under Festplassen. Planene ble skrinlagt i 1992, og hadde da kostet kommunen 8.07 millioner kroner.

Bergen Parkeringsselskap skiftet i 2007 navn til Bergen Parkering KF. Fra 01.01.2011 Bergen Parkering AS, som følge av selskapsomdanning av Bergen Parkering KF.
Bergen Parkering AS har i dag kontor i Vincent Lunges gate 3 (Bergen Storsenter).

Arkivet etter Bergen Parkeringsselskap er oppbevart ved Bergen Byarkiv. I arkivet finnes blant annet skjema vedrørende parkeringsgebyr, klagebehandling, samt materiale vedrørende p-bussen og miljøsykler.

Eksterne lenker 
 Bergen byleksikon på nett, se Bergen Parkering KF
Tidligere norske selskaper
Parkeringsselskaper
Samferdsel i Bergen
Næringsliv i Bergen